section_heading: Klasična gimnazija u prvoj polovici 20. stoljeća (1900. – 1945.)
paragraph_text: Klasična gimnazija bila je uključena u tadašnja politička zbivanja kojima su dominirala klasna pitanja i društvene suprotnosti. Budući da je tada ravnatelj Prve klasične gimnazije dobio nalog (od Vlade) da uguši sve komunističke akcije, mnogi su učenici bili uhićeni. Unatoč tome, Prva klasična gimnazija je bila opisana kao škola koja je bila “već 1940. poznata po vrlo naprednoj omladini, koju podržava nekoliko vrlo uvaženih profesora”.